ብሽበራዊ ተግባር ገበነኛታት ኮይኖም ከም ዝረኸበቶም ንዝገለጸቶም ናይ ምንታይ ኣባላት እያ ትማሊ ረቡዕ ብማሕነቕቲ ዝቐተለቶም??
ዮርዳኖስ ብሽበራዊ ተግባር ገበነኛታት ኮይኖም ከም ዝረኸበቶም ንዝገለጸቶም ክልተ ኣባላት ዳዕሽ ትማሊ ረቡዕ ብማሕነቕቲ ከምዝቐተለቶም ተገሊጹ። እቲ ስጉምቲ፡ ግብረ-መልሲ ናይ’ቲ ዕጡቓት ዳዕሽ ኣብ ልዕሊ ሓደ ምሩኽ ዜጋኣ ዝወሰድዎ ኣሰቃቒ ናይ ሞት መቕጻዕቲ ምዃኑ’ውን ክፍለጥ ተኻኢሉ ኣሎ።
እቶም ዕጡቓት፡ ነቲ ሞዋዝ ኣል-ከሳስበ ዝተባህለ ኣብ ውግእ ዝማረኽዎ ወዲ 26 ዓመት ፓይሎት ዝሓለፈ ሰሉስ ኣብ ሓንቲ ጸባብ ጋቢና ድሕሪ ምዕጻው’ዮም ብህይወቱ እንከሎ ነዳዲ ኣብ ነብሱ ከስኪሶም ብሓዊ ኣቃጺሎሞ። ነቲ ተግባር እናፈጸምዎ እንከለዉ ዘርኢ ናይ 22 ደቒቕ ኣስካሕካሒ ቪድዮ ድማ ብመገዲ መርበብ ሓበሬታ ዘርጊሖም ኣለዉ።
እቲ ፓይሎት፡ ‘F-16’ ዝዓይነታ ነፋሪት ውግእ ዮርዳኖስ መሪሑ ኣብ ሰሜናዊ ክፋል ሶርያ ኣብ ዝርከብ ዕርዲታት ናይ’ቶም ዕጡቓት እናደብደበ እንከሎ’ዩ ብሚሳይል ተሃሪሙ ከምዝወደቐ ክንገረሉ ጸኒሑ። ፠፠፠
ዳዕሽ